Vörarlbarg

duum|Wapen vun Vörarlbarg
duum|Laag vun Vörarlbarg binnen Öösterriek
Vörarlbarg () is en Bundsland vun Öösterriek. Vörarlbarg hett 367.048 Inwahners (Stand 31. März 2008) op 2.601,48 km². De Hööftstadt is Bregenz, de gröttste Stadt aver Dornbirn.

 Geografie 

Vörarlbarg liggt in de Alpen. Dat Land reckt vun 395,23 m över’n Adria-Pegel an’n Bodensee bet 3.312 m ö. A. op’n Piz Buin.

 Navers 

Vörarlbarg grenzt in’n Noorden an dat düütsche Bundsland Bayern. In’n Oosten liggt dat öösterrieksche Bundsland Tirol, in’n Süden de Swiezer Kanton Graubünden un in’n Westen dat Förstendom Liechtensteen un de Swiezer Kanton St. Gallen.

 Historie 

As Bundsland grünnt worrn is Vörarlbarg 1918. Dat dee in disse Form al siet 1861 bestahn. An’n 11. Mai 1919 hebbt se in Vörarlbarg afstimmt, wat se mit de Swiez verhanneln wullen, dat Vörarlbarg sik de Swiez ansluten dee. 80 % vun de Wählers hebbt seggt, dat se verhanneln schullen. 1938 hebbt de Natschonalsozialisten na’n Ansluss vun Öösterriek Vörarlbarg tohoopleggt mit Tirol un dor den Gau Tirol-Vörarlbarg vun maakt. De is 1945 na dat Enn vun’n Natschonalsozialismus wedder oplööst worrn un Vörarlbarg is wedder sülvstännig worrn.

 Inwahnertall 

 Tied Inwahners 7. März 1923  139.968 1. Juni 1951  193.657 21. März 1961  226.323 12. Mai 1971  271.473 12. Mai 1981  305.164 15. Mai 1991  333.128 15. Mai 2001  376.599

 Politik 

Landeshauptmann is siet 1997 Herbert Sausgruber vun de ÖVP. De 36 Sitten in’n Landdag verdeelt sik siet de Wahl vun 2004 so:

 ÖVP 21
 SPÖ 6
 FPÖ 5
 Gröne 4

 Delen 

duum|Bezirke
Vörarlbarg deelt sik op in veer Bezirke:

 Bezirk Bregenz
 Bezirk Dornbirn
 Bezirk Feldkirch
 Bezirk Bludenz

 Spraak 

Amtsspraak is jüst as överall in Öösterriek Hoochdüütsch. Vun’n Dialekt her warrt ans Vörarlbargsch snackt, wat en Deel vun de alemannsche Dialektgrupp is. Dormit grenzt sik dat Bundsland vun’n Rest vun Öösterriek af, de baiersche Mundoorden snackt.

 Weblenken 

 Websteed vun Vörarlbarg (hoochdüütsch)

Kategorie:Vörarlbarg